stanford-oval/wikipedia huggingface dataset:
גילי מורן

אין תמונה חופשית
גלעד (גילי) מורן, הוא מהנדס ישראלי וחתן פרס ביטחון ישראל.
מורן סיים לימודי הנדסת אלקטרוניקה בהצטיינות מאוניברסיטת בן-גוריון ושירת בצה"ל כקצין טכני. במהלך שמונה שנות שירותו הצבאי הוא זכה בפרס ראש אמ"ן לחשיבה יוצרת (1981) ובמשך שנתיים וחצי שירת כחלק מצוות פיתוח בארצות הברית. בשירות המילואים הוא התקדם לדרגת רב-סרן.
במשך 23 שנים היה מורן מנכ"ל מייסד של חברת התוכנה "טיקי מערכות". החברה עסקה במגוון פעילויות פיתוח בתחומי תוכנה, אביזרי בטיחות לרכב ומערכות בקרה ובשנת 2000 נרכשה על ידי חברת "טלדור מערכות". עבור פועלו בשנים אלו הוא זכה בשנת 1992 בפרס ביטחון ישראל.
מורן מונה בשנת 2004 למשנה למנכ"ל טלדור מערכות האחראי על פיתוחה הטכנולוגי והעסקי של החברה. בשנת 2006 עזב את טלדור והחל לעמוד בראש חברת תוכנה אמריקנית-ישראלית בתחום תוכנה רפואית. כמו כן הוא שותף בחברה ציבורית בסינגפור ובחברת ההשמה הישראלית "נישה הייטק".
ג'יידון סאנצ'ו

ג'יידון מאליק סאנצ'ו (באנגלית: Jadon Malik Sancho; נולד ב-25 במרץ 2000) הוא כדורגלן אנגלי המשחק בעמדת הקיצוני בצ'לסי, בהשאלה ממנצ'סטר יונייטד, ובנבחרת אנגליה.
קריירת מועדונים > קריירה מוקדמת

סאנצ'ו נולד בשכונת קמברוול (Camberwell) שבלונדון, למהגרים מטרינידד וטובגו. הוא גדל בשכונה הלונדונית קנזינגטון. הוא הצטרף למחלקת הנוער של ווטפורד בגיל שבע. בגיל 14 עבר למנצ'סטר סיטי, ששילמה עבורו כחצי מיליון פאונד, במסגרת תוכנית לקידום כישרונות צעירים בכדורגל. הוא הרשים באקדמיית הנוער של סיטי, ובמאי 2017 החל להתאמן עם הקבוצה הבוגרת. ביולי הוא נופה מסגל הקבוצה למשחקי קדם עונת 2017/18, עקב ויכוח על דקות משחק, אשר לפי השחקן הובטחו לו בחוזה.
קריירת מועדונים > בורוסיה דורטמונד

סאנצ'ו חתם בבורוסיה דורטמונד ב-31 באוגוסט 2017, תמורת סכום העברה של כשמונה מיליון לירות שטרלינג, נכלל באופן מיידי בקבוצה הבוגרת של דורטמונד וקיבל את חולצה מספר 7. הוא ביקש לעבור לדורטמונד על אף התעניינות בו מצד קבוצות פאר באירופה, ולמרות ניסיונותיה של קבוצתו הקודמת, ושל מאמנה, פפ גווארדיאולה, להשאירו. הוא ערך את הופעת הבכורה שלו ב-21 באוקטובר, כאשר נכנס כמחליף בדקות הסיום, בתיקו 2-2 עם איינטרכט פרנקפורט. בכך הפך סאנצ'ו לאנגלי הראשון שמשחק בבונדסליגה במדי דורטמונד. בנוסף, ערך שלוש הופעות במדי קבוצת המילואים של דורטמונד בשנת 2017. ב-14 בינואר 2018 פתח לראשונה בהרכב דורטמונד בשוויון המאופס מול וולפסבורג. ב-21 באפריל כבש את שער הבכורה שלו ככדורגלן מקצועני בניצחון 0–4 על באייר לברקוזן, והוסיף שני בישולים.
את עונת 2018/19 פתח עם שישה בישולים וארבעה שערים בתשעה משחקי הליגה הראשונים. ב-24 באוקטובר 2018 כבש את שער הבכורה שלו בליגת האלופות, בניצחון 0–4 על אתלטיקו מדריד.
סאנצ'ו זכה בתואר הראשון שלו בבורוסיה דורטמונד כאשר זכה בסופר קאפ הגרמני ב-2019 לאחר ניצחון 0–2 על באיירן מינכן כשהוא מבקיע את השער השני.
קריירת מועדונים > מנצ'סטר יונייטד

ב-23 ביולי 2021 חתם לחמש שנים במנצ'סטר יונייטד, ששילמה עבורו לבורוסיה דורטמונד 85 מיליון יורו (73 מיליון ליש"ט). ב-14 באוגוסט ערך את הופעת הבכורה שלו בקבוצה כמחליף, בניצחון 1–5 על לידס יונייטד. ב-23 בנובמבר כבש את שער הבכורה שלו במדי מנצ'סטר יונייטד בליגת האלופות, בניצחון 0–2 על ויאריאל. ב-28 בנובמבר כבש את שער הבכורה שלו בליגה מול צ'לסי, שהסתיים בתוצאה 1-1.
קריירת מועדונים > מנצ'סטר יונייטד > השאלה לבורוסיה דורטמונד

ב-11 בינואר 2024 הושאל לבורוסיה דורטמונד עד לסיום עונת 2023/24. במהלך ההשאלה, הוא רשם 14 הופעות וכבש שלוש פעמים, פעמיים בליגה ופעם נוספת בליגת האלופות.
קריירת מועדונים > מנצ'סטר יונייטד > השאלה לצ'לסי

ב-31 באוגוסט 2024 הושאל לצ'לסי.
קריירה בינלאומית

סאנצ'ו שיחק בנבחרות אנגליה הצעירות - עד גיל 16, עד גיל 17 ועד גיל 19. במאי 2017 היה סאנצ'ו חלק אינטגרלי בהרכב נבחרת אנגליה עד גיל 17, באליפות אירופה עד גיל 17. הוא כבש חמישה שערים, הגיע עם נבחרתו לגמר ונבחר לשחקן הטורניר. באוקטובר שיחק בגביע העולם עד גיל 17, כבש שלושה שערים וסייע לאנגליה לזכות בטורניר. הוא שיחק רק בשלב הבתים, על פי הסכם בין דורטמונד להתאחדות הכדורגל האנגלית, לפיו חזר סאנצ'ו לקבוצתו על מנת לשחק בליגה.
בזכות הופעותיו בתחילת עונת 2018/19 הוא זומן לסגל נבחרת אנגליה הבוגרת באוקטובר 2018 על ידי המאמן גארת' סאות'גייט. הוא ערך את הופעת הבכורה שלו במדים הלאומיים ב-12 באוקטובר 2018 כאשר נכנס כמחליף במקום ראהים סטרלינג בדקה ה-78, בתיקו 0-0 מול קרואטיה, במסגרת ליגת האומות.
בספטמבר 2019 הבקיע את שער הבכורה שלו במדי נבחרת אנגליה כשהבקיע צמד נגד קוסובו בניצחון 3–5 במסגרת מוקדמות יורו 2020.
תארים

הגביע הגרמני: 2020/2021
הסופר קאפ הגרמני: 2019
גביע הליגה האנגלית: 2022/2023
גביע העולם עד גיל 17: 2017
אליפות אירופה בכדורגל: סגנות 2020
ליגת האומות: מקום שלישי 2018/19
שחקן הטורניר באליפות אירופה עד גיל 17 - 2017
נבחרת הטורניר באליפות אירופה עד גיל 17 - 2017
שחקן החודש בבונדסליגה: אוקטובר 2018, פברואר 2020, פברואר 2021
שער החודש בבונדסליגה: פברואר 2019
נבחרת העונה של הבונדסליגה: 2018/2019, 2019/2020
מלך השערים של הגביע הגרמני: 2020/2021
הערות שוליים

↑  #10 Jadon Sancho
↑  החלון נסגר: סאנצ'ו בצ'לסי, אוגרטה במנצ'סטר יונייטד, סטרלינג בארסנל, באתר וואלה, 31 באוגוסט 2024
| נבחרת אנגליה – יורו 2020 (מקום שני) |
| --- | --- | --- |
|  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 ג'. הנדרסון •  9 קיין •  10 סטרלינג •   11 רשפורד •  12 טריפייר • 13 ד. הנדרסון (משחק ראשון) / רמסדייל (יתר המשחקים) •  14 פיליפס • 15 מינגס • 16 קודי • 17 סאנצ'ו • 18 קלוורט-לואין • 19 מאונט • 20 פודן • 21 צ'ילוול • 22 וייט • 23 ג'ונסטון • 24 ג'יימס • 25 סאקה • 26 בלינגהאם • מאמן: סאות'גייט |  1 פיקפורד •  2 ווקר •  3 שו •  4 רייס •  5 סטונס •  6 מגווייר •  7 גריליש •  8 ג'. הנדרסון •  9 קיין •  10 סטרלינג •   11 רשפורד •  12 טריפייר • 13 ד. הנדרסון (משחק ראשון) / רמסדייל (יתר המשחקים) •  14 פיליפס • 15 מינגס • 16 קודי • 17 סאנצ'ו • 18 קלוורט-לואין • 19 מאונט • 20 פודן • 21 צ'ילוול • 22 וייט • 23 ג'ונסטון • 24 ג'יימס • 25 סאקה • 26 בלינגהאם • מאמן: סאות'גייט | אנגליה |
| --- | --- |
בקרת זהויות :  GND: 1179137884  VIAF: 3768155191933182440004   WorldCat (עם VIAF): 3768155191933182440004
גדת המים

| --- | --- |

 מידע כללי
 מאת:  שי נאיאן 
 שפת המקור:  סינית עממית
 סוגה:  רומן הרפתקאות
 נושא:  Song Jiang Rebellion 
 מקום התרחשות:  סין
 הוצאה
 מקום הוצאה:  סין
 תאריך הוצאה:  המאה ה־14 
 
גדת המים או שפת המים (בסינית: 水滸傳 - שְׁווֵי־הוּ גְ'ווָאן) הוא רומן סיני המיוחס לשי נאיאן, סופר סיני מתקופת שושלת מינג, ונחשב לאחד מארבעת הרומנים הקלאסיים המרכזיים בספרות הסינית. הרומן נכתב בסינית עממית, ולא בסינית קלאסית. הוא רומן הרפתקאות בסגנון סיפורי רובין הוד. הספר מבוסס באופן רופף על סיפוריה של קבוצת שודדים אמיתית מתקופת שושלת סונג.
העלילה מתרחשת בזמן שושלת סונג, הרומן מספר כיצד 108 פורעי חוק התאספו בהר ליאנג (או ליאנג מארש) כדי להקים צבא גדול ולמרוד בממשל המרכזי, אבל הם נתפסו ונכלאו. מאוחר יותר הם זוכים לחנינה מידי הממשלה שגייסה אותם למלחמה בנוודים-הפולשים של שושלת ליאו ומורדים אחרים.
הערות שוליים

↑  גדת המים - להקת אמנויות הבמה שן יון, באתר il.shenyunperformingarts.org (ב־)
↑  Abi Moriya, ❖ גדת המים, באתר emptybeads, ‏2022-06-06
| --- | --- |
בקרת זהויות :  NLI: 987007289012205171  BIBSYS: 90971793  BNE: XX4723054  BnF: cb13514525b (data)  GND: 4273272-4  LCCN: n80131227  NDL: 00638208  SUDOC: 052668053  VIAF: 183469758   WorldCat (עם VIAF): 183469758 
ערך זה הוא קצרמרבנושא ספרות ובנושא סין. אתם מוזמנים לתרום לוויקיפדיה ו.
גג (אלבום)

גג הוא אלבומם השני של הלהקה הישראלית "ג'ירפות", שיצא לאור ב־2006.
הפקה

האלבום יצא לאחר הפסקה ארוכה של שבע שנים לאחר אלבומם הראשון, "משוחח עם כיסא", ונבדל ממנו בכך שהוא מאופיין בטון רציני ורוקיסטי יותר. האלבום עובד והופק מוזיקלית על ידי הלהקה.
האלבום התקבל באהדה רבה הן בקרב קהל המעריצים והן בקרב המבקרים, ושיר הנושא שלו, "גג", הפך ללהיט ברדיו.
לאחר צאת האלבום החלה הלהקה גם להופיע בתדירות גבוהה ותפסה מקום מרכזי בהרבה מזה שבו הייתה בסוף שנות ה-90 בסצנת המוזיקה הישראלית.
ב־2008, שנתיים לאחר צאתו, זכה האלבום במעמד "אלבום זהב" על מכירת 20,000 עותקים.
רשימת השירים

| מס' | שם | מילים | לחן | משך |
| --- | --- | --- | --- | --- |
| 1. | לכת  | גלעד כהנא | ג'ירפות | 5:14 |
| 2. | חייב לשכב  | גלעד כהנא | יאיר קז וגלעד כהנא | 3:56 |
| 3. | קשה לי  | גלעד כהנא | ג'ירפות | 4:07 |
| 4. | גג  | גלעד כהנא | יאיר קז וגלעד כהנא | 2:58 |
| 5. | מרפסת  | גלעד כהנא | גלעד כהנא | 3:39 |
| 6. | מהר מדי  | גלעד כהנא | גלעד כהנא | 5:01 |
| 7. | קל  | גלעד כהנא | ג'ירפות | 6:16 |
| 8. | כנרת  | גלעד כהנא | גלעד כהנא | 4:18 |
| 9. | מחצבים  | גלעד כהנא | יאיר קז וגלעד כהנא | 4:42 |
| 10. | משה  | גלעד כהנא | גלעד כהנא | 4:31 |
| 11. | שירה  | גלעד כהנא | יאיר קז וגלעד כהנא | 5:31 |
| משך כולל: | משך כולל: | משך כולל: | משך כולל: | 50:13 |
משתתפים

גלעד כהנא - שירה, קולות, קלידים, גיטרה קלאסית, גיטרה אקוסטית, בס, כלי הקשה, ווקודר, סימפולים, עיבוד כלי קשת
יאיר קז - בס, פסנתר, גיטרה אקוסטית, חלילים, חצוצרות, עוד, הרמוניום, ווקודר, כלי הקשה, תכנות תופים, סימפולים, קולות
רותם דרור - פסנתר, קלידים, המונד, פסנתר חשמלי, בס, מלודיקה, עיבוד חצוצרות, שירה (ב"מרפסת"), קולות
ארז רוסו - גיטרה חשמלית, גיטרה אקוסטית, פסנתר, דרבוקה, קולות
אסי ששון - תופים, גיטרה אקוסטית
שי מיבר - צ'לו (ב"לכת", "מהר מדי", "קל", "משה" ו"שירה")
אורן צור - כינור (ב"לכת", "מהר מדי", "קל" ו"משה")
ספי ציזלינג - חצוצרה (ב"קשה לי", "גג", "מרפסת" ו"קל")
שלומי אלון - סקסופון (ב"קשה לי", "גג" ו"מרפסת")
יאיר סלוצקי - טרומבון (ב"קשה לי" ו"מרפסת")
גיא דוד - חצוצרה (ב"גג" ו"קל")
הערות שוליים

↑  גג (אלבום), באתר Discogs
↑  איתי שטרן, דיסק השנה?, באתר nrg‏, 15 באוגוסט 2006
↑  בן שלו, אין כמו הבית, באתר הארץ, 3 באוגוסט 2006
↑  דודי פטימר, ‏"ג'ירפות" חוזרים לימים הפרועים, לסירובים מחברות התקליטים ולתקופות הקשות, באתר מעריב אונליין, 12 בינואר 2019
| --- | --- |
בקרת זהויות :  MusicBrainz release group: add3e1d8-e39d-3309-b047-73965df8c1b2
בית הוהנצולרן

| --- | --- |

 מדינה:  גרמניה, רומניה
 בית האב:  בית בורטשרדינגר
 תארים:  רוזן צולרן רוזן העיר נירנברג דוכס פרוסיה הנסיך הבוחר מברנדנבורג מרקיז ברנדנבורג-ביירוית מרקיז ברנדנבורג-אנסבך מלך פרוסיה קיסר גרמניה
 מייסד:  בורקארד הראשון, רוזן צולרן
 השליט האחרון:  מיכאי הראשון, מלך רומניה
 ראש הבית הנוכחי:  גאורג פרידריך, נסיך פרוסיה בגרמניה ובפרוסיה קרל פרידריך, נסיך הוהנצולרן בהוהנצולרן-זיגמרינגן מרגרטה, נסיכת רומניה ברומניה
 תקופת השושלת:  המאה ה-11 – גרמניה: 1918 - המהפכה הגרמנית רומניה: 1947 - רומניה הקומוניסטית
 אתניות:  גרמנית
 ענפים:  הוהנצולרן-הכינגן הוהנצולרן-זיגמרינגן הוהנצולרן-הייגרלוך
טירת הוהנצולרן, הכינגן, שוואביה
בית הוֹהֶנְצוֹלֶרְן (בגרמנית: Hohenzollern) הוא משפחת אצולה גרמנית שהתקיימה שמונה מאות וחמישים שנה, החל מהמאה ה-11 ועד לאחר מלחמת העולם הראשונה, והעמידה נסיכים לברנדנבורג, מלכים לפרוסיה ולגרמניה כולה. ענף נוסף של המשפחה, הוהנצולרן-זיגמרינגן, העמיד מלכים ברומניה.
רוזנות צולרן

בית הוהנצולרן הוקם על ידי בורקארד הראשון, רוזן צולרן, שקיבל בשנת 1060 לערך תואר רוזן מהיינריך החמישי, קיסר האימפריה הרומית הקדושה, על נחלתו שכללה טירה בשם זה בשוואביה (דרום מערב גרמניה). יורשיו הרחיבו את הנחלה במשך הזמן, ופרידריך השלישי, רוזן צולרן סייע לפרידריך הראשון, קיסר האימפריה הרומית הקדושה במלחמותיו נגד היינריך הארי. בשנת 1191 קיבל פרידריך השלישי את רוזנות העיר נירנברג מהיינריך השישי, קיסר האימפריה הרומית הקדושה, בעקבות נישואיו לסופיה בתו של קונרד השני מראבס, רוזן העיר נירנברג.
בשנת 1218 מסר פרידריך הרביעי, רוזן צולרן את רוזנות העיר נירנברג לאחיו קונרד הראשון, רוזן העיר נירנברג, ובכך התפצלה המשפחה לשתי שושלות - השוואבית, ששמרה על הדת הקתולית, ולשושלת הפרנקונית, שבהמשך הפכה לפרוטסטנטית, ושגשגה יותר.
השושלת הפרנקונית > רוזנות העיר נירנברג

בני השושלת הרחיבו במהלך השנים את נחלתם; בשנת 1331 סיפחו את נסיכות אנסבך ובשנת 1340 את נסיכות ביירוית. בשנת 1398 מת פרידריך החמישי, רוזן העיר נירנברג, ונחלותיו חולקו בין בניו; פרידריך השישי, רוזן העיר נירנברג ירש את נסיכות אנסבך, בעוד אחיו יוהאן השלישי, רוזן העיר נירנברג קיבל את נסיכות ביירוית. במהלך הסכסוך בין ונצל, מלך גרמניה לרופרכט מפפאלץ, תמך פרידריך ברופרכט, ולאחר מותו בשנת 1410 תמך פרידריך בזיגיסמונד, מלך הונגריה במאבקו להשגת כתר האימפריה הרומית הקדושה.
השושלת הפרנקונית > נסיכות הבוחר מברנדנבורג

בשל תמיכתו בזיגיסמונד, העניק הלה לפרידריך במהלך ועידת קונסטנץ את מרקיזות ברנדנבורג ואת התואר נסיך בוחר. בשנת 1427 מכר פרידריך את זכויותיו ברוזנות העיר נירנברג לעיריית נירנברג, והעיר הפכה לעיר הקיסרית החופשית נירנברג. בשנת 1440 מת פרידריך הראשון, הנסיך הבוחר מברנדנבורג, ונחלותיו חולקו בין בניו; פרידריך השני, הנסיך הבוחר מברנדנבורג ירש את נסיכות הבוחר מברנדנבורג, יוהאן, מרקיז ברנדנבורג-קולמבאך ירש את מרקיזות ברנדנבורג-קולומבאך ואלברכט, מרקיז ברנדנבורג-אנסבך ירש את מרקיזות ברנדנבורג-אנסבך.
בני המשפחה החלו להפוך את נסיכות ברנדנבורג למעצמה כלכלית וצבאית, תוך שמירה על מדיניות זהירה. כך למשל, יואכים השני, על אף שהפך לפרוטסטנטי, לא השתתף במלחמה השמלקלדית (1546). בתקופה זו זכה דודו של יואכים, אלברכט, בנסיכות מיינץ, והוא נשאר קתולי. אט אט התחזקה ברנדנבורג, והגיעה למצב שלקראת סוף המאה ה-17 כבר הייתה חזקה דייה לנהל מדיניות חוץ לבדה, ולהפוך למדינה.
בשנת 1486 קבעו נסיכי ברנדנבורג באופן רשמי את ברלין למעונם הרשמי, והדבר נשמר במאות השנים הבאות עד לעשור השני של המאה ה-20.
השושלת הפרנקונית > דוכסות פרוסיה

בשנת 1525 המיר אלברכט פון ברנדנבורג-אנסבך, שהיה ראש המסדר הטבטוני, את דתו ללותרנית, והקים את דוכסות פרוסיה. לאחר מותו של אלברכט בשנת 1568, עלה במקומו לשלטון בנו אלברכט פרידריך, דוכס פרוסיה.
השושלת הפרנקונית > ברנדנבורג-פרוסיה

בשנת 1618 ירש יוהאן זיגיסמונד מי שהיה באותה עת הנסיך הבוחר מברנדנבורג את נחלת חותנו אלברכט פרידריך, דוכס פרוסיה, ויצר בזאת את ברנדנבורג-פרוסיה. לאחר מותו עלה לשלטון בנו גאורג וילהלם, ואחריו פרידריך וילהלם. פרידריך וילהלם הרחיב מאוד את נחלות ברנדנבורג-פרוסיה, ושיקם אותה מתלאות מלחמת שלושים השנים, ובכך הניח את היסודות לממלכת פרוסיה.
השושלת הפרנקונית > ממלכת פרוסיה

בשנת 1701 הכריזה הנסיכות על הפיכתה למדינה עצמאית - ממלכת פרוסיה, בראשות בנו של פרידריך וילהלם, הוא פרידריך הראשון. מהלך זה סימן את עצמאותה המלאה של פרוסיה, אך צמצם את שטחה לטריטוריה הישנה של דוכסות פרוסיה. המלכים שבאו אחריו, כפרידריך וילהלם הראשון, מלך בפרוסיה ובנו המכונה "פרידריך הגדול" חיזקו עוד יותר את פרוסיה, והשתתפו במלחמות כלל אירופיות, כמלחמת שבע השנים, מלחמת הירושה האוסטרית ועוד. צבאה של פרוסיה היה חזק ומפורסם במשמעת החזקה והקפדנית ששררה בו.
בשנת 1806 הצטרפה ממלכת פרוסיה לקואליציה האנטי-צרפתית הרביעית, וספגה מפלה קשה בקרב ינה-אאורשטדט. כתוצאה מהמפלה איבדה פרוסיה חלק מנחלותיה, ונפוליאון אף שקל לבטלה לגמרי, אולם פרוסיה התאוששה ואף סייעה בהבסת נפוליאון בשנים 1813–1815.
לאחר קונגרס וינה בשנת 1815 הצטרפה פרוסיה לקונפדרציה הגרמנית, ועם הזמן אף התחרתה באימפריה האוסטרית על ההגמוניה בגרמניה. במהלך מהפכות אביב העמים בשנת 1848 נעשה ניסיון לאחד את מדינות גרמניה תחת הכתר הפרוסי, אולם הניסיון נכשל עקב התנגדות פרידריך וילהלם הרביעי, מלך פרוסיה. בשנת 1862 מונה ביסמרק לקנצלר פרוסיה, והוא החל לדחוף לאיחוד גרמניה, ולשם כך הביא למלחמת שלזוויג השנייה ולמלחמת אוסטריה–פרוסיה, שכתוצאה מהם התרחבו גבולות פרוסיה, והיא קיבלה את ההגמוניה בגרמניה.
השושלת הפרנקונית > הקיסרות הגרמנית

לאחר ניצחון פרוסיה במלחמת צרפת–פרוסיה, הוכתר וילהלם הראשון לקיסר גרמניה. שטחה הגדול של פרוסיה במזרח,, בצירוף השטחים הרבים שצורפו אליו, הפך את הקיסרות הגרמנית לאחת המדינות הגדולות ביבשת אירופה והגביר את השפעתה.
הקיסרות הגרמנית קיימה חיי תרבות פורחים, וכן רפורמות נוספות, לדוגמה, הבטחת חופש העיתונות. לכל אלה נלוותה גם פריחה בתחומי המדע, המחקר והטכנולוגיה. ההצלחות בתקופה זו, הביאו לכך שעידן הקיסרות הגרמנית נחשב לעיתים רבות כתור הזהב בהיסטוריה הגרמנית.
בשנת 1914 פרצה מלחמת העולם הראשונה שנמשכה 4 שנים, ובסיומה הובסה גרמניה, ווילהלם השני, קיסר גרמניה נאלץ להתפטר מתפקידו, מה שהביא לסיום תקופת שלטונה של בית הוהנצולרן בגרמניה.
השושלת השוואבית > רוזנות הוהנצולרן

הרוזנות התרחבה במשך השנים, ועל אף שהייתה מעורבת במאה ה-14 בסכסוך בין דוכסות וירטמברג לבין הליגה השוואבית הצליחה לשמור על עצמאותה, אם כי טירת הוהנצולרן נהרסה בשנת 1423. הרוזנות נתמכה על ידי הענף הברנדנבורגי של המשפחה, ובשנת 1535 הרחיב קרל הראשון, רוזן הוהנצולרן את גבולות הרוזנות.
השושלת השוואבית > נסיכויות הוהנצולרן

בשנת 1576 מת קרל הראשון, רוזן הוהנצולרן, ונחלתו חולקה בין שלושת בניו; אייטל פרידריך הרביעי, רוזן הוהנצולרן ירש את הוהנצולרן-הכינגן, קרל השני, רוזן הוהנצולרן-זיגמרינגן ירש את הוהנצולרן-זיגמרינגן, וכריסטוף, רוזן הוהנצולרן-הייגרלוך ירש את הוהנצולרן-הייגרלוך. בשנת 1623 קיבלו נסיכי הוהנצולרן-הכינגן והוהנצולרן-זיגמרינגן את התואר נסיך, ובשנת 1634 מת קרל, נסיך הוהנצולרן-הייגרלוך ללא ילדים, ונחלתו עברה להוהנצולרן-זיגמרינגן. בשנת 1681 הוקמה הוהנצולרן-הייגרלוך מחדש על ידי פרנץ אנטון, רוזן הוהנצולרן-הייגרלוך - בנו של מיינהרד הראשון, נסיך הוהנצולרן-זיגמרינגן, והיא התקיימה שוב עד לשנת 1767.
בשנת 1806 הצטרפו נסיכויות הוהנצולרן-הכינגן והוהנצולרן-זיגמרינגן לקונפדרציה של הריין, ובשנת 1815 הם הצטרפו לקונפדרציה הגרמנית. בשנת 1848 פרצו בנסיכויות מרידות, כחלק ממהפכות אביב העמים, וקרל, נסיך הוהנצולרן-זיגמרינגן אף הודח משלטונו. קרל אנטון, נסיך הוהנצולרן-זיגמרינגן וקונסטנטין, נסיך הוהנצולרן-הכינגן קיבלו סיוע מהצבא הפרוסי שהחזיר אותם לשלטונם, ובדצמבר 1849 הגיעו הנסיכים לידי הסכם עם ממלכת פרוסיה על סיפוח הנסיכויות לפרוסיה. בשנת 1850 סופחה הנסיכויות לפרוסיה, והשתיים אורגנו כפרובינציית הוהנצולרן.
השושלת השוואבית > ממלכת רומניה

בשנת 1866 הודח אלכסנדרו יואן קוזה נסיך רומניה, ובמקומו נבחר קרל אייטל פרידריך, נסיך הוהנצולרן. לאחר המלחמה העות'מאנית-רוסית (1878-1877) הוחלט בקונגרס ברלין שרומניה תהיה מדינה עצמאית לחלוטין, ובשנת 1881 הוכתר קרל אייטל פרידריך כקרול הראשון, מלך רומניה.
במהלך מלחמת העולם הראשונה הצטרפה רומניה למעצמות ההסכמה, ולאחר המלחמה צורפו אליה שטחים נרחבים. במהלך מלחמת העולם השנייה לחמה רומניה לצד מדינות הציר, ובעקבות כך איבדה את בסרביה ואת דרום דוברוג'ה.
לאחר המלחמה, בלחץ הכיבוש הסובייטי, הוגלה מיכאי הראשון, מלך רומניה מהמדינה, ורומניה הפכה להיות רפובליקה סוציאליסטית.
ראו גם

מלכים וקיסרים גרמניים
הערות שוליים

↑  שטח נרחב שהגיע עד גבול רוסיה. רוב שטח זה כיום אינו בתחום גרמניה המודרנית
| --- | --- |
בקרת זהויות :  NLI: 987007294310205171  GND: 118552856  HDS: 019503  ISNI: 0000 0003 9308 8066  NKC: jx20060328014  NTA: 070558736  VIAF: 287228823   WorldCat (עם VIAF): 287228823 
שלט אצולה
שושלת בית הוהנצולרן
גדרות ההפרדה של אוסטריה

גדרות ההפרדה של אוסטריה הן מחסומי הפרדה ומתקני ניהול הגירה שנבנו על ידי אוסטריה בין נובמבר 2015 לינואר 2016 בגבול שלה עם סלובניה וב-2016 בגבול עם איטליה עקב משבר הפליטים באירופה. אורכה של הגדר בגבול סלובניה הוא כמה קילומטרים, והיא כוללת מתקני משטרה לסקירה של המהגרים. מתקן ניהול הגירה נוסף בגבול איטליה נבנה ב-2016.
בפברואר 2016 יזמה אוסטריה הסכם עם מדינות הבלקן במטרה לעצור את זרם המהגרים מיוון למרכז אירופה.
היסטוריה

באוקטובר 2015, במהלך משבר הפליטים באירופה, הכריזה אוסטריה על כוונותיה לבנות גדר הפרדה בגבול עם סלובניה, במטרה להאט את זרם המהגרים למדינה.
הגדר אמורה תחילה להיבנות לאורך 3.7 קילומטר, במעבר הגבול העמוס ביותר בין סלובניה לאוסטריה, ליד ספילפלד. על פי שרת הפנים האוסטרית, יוהאנה מיקל-לייטנר, הגדר תהיה בגובה 2.2 מטר. הבנייה החלה בתחילת נובמבר 2015 והסתיימה בינואר 2016.
בפברואר 2016 אמרה שרת הפנים שאוסטריה תרשה ל-80 מבקשי מקלט להיכנס למדינה כל יום, ויוגבל מספרם של מבקשי המקלט שיורשו לחצות את אוסטריה למדינות השכנות לה לכ-3,200 מדי יום. אם הכמויות יחצו את המספרים האלה, אוסטריה תסגור את גבולותיה. באותו זמן היו כ-200 מבקשי מקלט באוסטריה.
באפריל 2016 התראיין מפקד משטרה במחוז טירול לעיתון מקומי וסיפר כי ייתכן ואוסטריה תבנה גדר באורך 400 מטרים במעבר ברנר עם איטליה. באותו מקום נבנה מתקן ניהול הגירה.
הערות שוליים

↑  רויטרס, עברה את הגבול: אוסטריה מקימה גדר הפרדה, באתר ynet, 28 באוקטובר 2015.
↑  אוסטריה בונה גדר בגבול סלובניה, באתר דויטשה ולה, 13 בנובמבר 2015
↑  סוכנויות הידיעות‏, השסעים באיחוד מעמיקים: אוסטריה תכניס רק 80 מבקשי מקלט מדי יום, באתר וואלה, 19 בפברואר 2016.
↑  סוכנויות הידיעות, האם אוסטריה תסגור את הגבול עם איטליה?, באתר nrg‏, 27 באפריל 2016.
↑  באתר BBC
אוסטריה ומדינות הבלקן
ג'ף טוטואנה

ג'ף טוטואנה (נולד ב-19 במרץ 1982) הוא כדורגלן עבר קונגולזי ששיחק בעמדת החלוץ.
קריירה

טוטואנה התחיל בקריירה המקצוענית שלו בגיל 17 במועדון הקונגולזי גאפטרה, ולאחר שנתיים חתם בויטה קלאב, מהמועדונים הגדולים בקונגו, ושיחק שם במשך שנתיים. לאחר תקופה זו, ניסו טוטואנה וחברו מהקבוצה מזואה אנסומבו להתקבל לקבוצות כדורגל מבלגיה, אך השניים לא עברו את המבדקים ונאלצו להסתפק באופציה שהוצעה להם מישראל.
השניים חתמו יחד עם חלוץ קונגולזי נוסף בשם פטי נימבה בקבוצת הפועל חיפה ששיחקה בליגה הלאומית. טוטואנה הציג בהפועל חיפה יכולת משחק טובה, כבש 16 שערים בעונת 2003/2004 ועזר להפועל חיפה לעלות לליגת העל. בסוף העונה נבחר לשחקן העונה בליגה הלאומית והוצע לקבוצות מליגת העל.
בעונת 2004/2005 שיחק טוטואנה ביכולת חלשה מזו של העונה הקודמת, וסיים את העונה עם 9 שערים ב-29 משחקים בהם שותף. שחקני הקבוצה האחרים לא הרשימו גם הם, והפועל חיפה ירדה חזרה לליגה הלאומית.
בעונת 2005/2006 שיחק במדי בית"ר ירושלים לצד חברו הקשר הקונגולזי מזואה אנסומבו, אך ב-19 משחקים שבהם שותף במהלך העונה, 3 מתוכם כמחליף, לא הרשים. הוא כבש רק 4 שערים, ששלושה מהם הובקעו ב-20 דקות, במשחק נגד הפועל נצרת עילית. במחזור ה-19 של העונה נפצע טוטואנה קשה בגבו במהלך משחק נגד הפועל נצרת עילית לאחר תיקול לא מוצלח של השוער, ובעקבותיה הובהל לבית החולים. לאחר הפציעה היה טוטואנה מושבת ממשחק פעיל לזמן קצר, אך בית"ר החליטה להחליפו בדויד אגאנסו, והוא שוחרר לאחר כמה ימים.
לאחר שחרורו חזר טוטואנה לצרפת לרגל הולדת בתו, ואף על פי שלא שיחק מספר חודשים המשיך לשמור על כושר, בעזרת אימונים שערך עם קבוצת סנט אטיין מצרפת. בסופו של דבר חתם טוטואנה במכבי נתניה אך לאור העובדה שלא זכה לדקות משחק רבות מהמאמן אלי גוטמן, שוחרר מהקבוצה בדצמבר 2006 ועבר לקבוצת פראלימני שבקפריסין, שם שיחק במשך שתי עונות תחת הדרכתו של המאמן ניר קלינגר.
בשנת 2009 עבר לאיה נאפה מהליגה השנייה בקפריסין, ולאחר מכן לאולימפיאקוס ניקוסיה. בשנת 2010 חתם בקבוצת א.א.ק. קוקליה מליגה נמוכה בקפריסין, ובה שיחק שנתיים עד שפרש ממשחק פעיל.
גדת פרונזנסקאיה

| --- | --- |

מבט על על גדת פרונזנסקאיה ובניין משרד ההגנה של רוסיה מגשר פושקינסקי
 מידע כללי
 אורך:  2.5 ק"מ 
 מיקום
 עיר:  מוסקבה
 רובע:  חמובניקי
 קואורדינטות:  55°43′27″N 37°35′18″E﻿ / ﻿55.724166666667°N 37.588333333333°E﻿ / 55.724166666667; 37.588333333333
 he
 
גדת  פרונזנסקאיה (ברוסית: Фрунзенская набережная) היא גדה הממוקמת על הצד השמאלי של גדת נהר מוסקבה  ברובע חמובניקי במוסקבה. ממוקמת בין גשר קרים וגשר אנדרייבסקי (אנ').
גלריה

מבט על גדת פרונזנסקאיה מגשר נובואנדרייבסקי
גשר פושקינסקי
בית עם מגדל (מס' 24)
הערות שוליים

↑  http://cruiseinform.ru/places/moskva/frunzenskaya/
| גדות מוסקבה |
| --- | --- | --- |
| הגדה הימנית | טאראס שבצ'נקו • סופייסקאיה |  |
| הגדה השמאלית | מוסקבורצקאיה • פרונזנסקאיה • פרסננסקאיה • קרמליובסקאיה • קרסנופרסננסקאיה |  |
ערך זה הוא קצרמרבנושא רוסיה. אתם מוזמנים לתרום לוויקיפדיה ו.
ג'סוואנט סינג

מייג'ור ג'סוואנט סינג (בהינדי: जसवंत सिंह;‏ 3 בינואר 1938 – 27 בספטמבר 2020) היה קצין בצבא ההודי ושר הקבינט ההודי. היה אחד המייסדי מפלגת העם ההודית, ואחד מחברי הפרלמנט המכהנים ביותר בהודו, לאחר שהיה חבר בלוק סבהה או ברג'יה סבהה כמעט ברציפות בין 1980 ל-2014. היה המועמד לסגן הנשיא של מפלגת העם ההודית בבחירות לסגן הנשיא בהודו ב-2012. סינג היה המנהיג היחיד מראג'סטאן שהפך להיות שר חוץ, שר האוצר והגנה.
ביוגרפיה

ג'סוואנט סינג נולד בינואר 1938 בג'סשול (אנ') שבסוכנות ראג'פוטנה (אנ') (היום בראג'סטאן) למשפחה ראג'פוטית. סינג למד מאיו קולג' (אנ') ולאחר מכן באקדמיית הביטחון הלאומית (אנ'), ובגיל 19 גויס לסוס מרכז הודו (אנ'), יחידת שריון מובחרת של צבא הודו. הוא שירת בה 1965, כשפרש על מנת לעסוק בפוליטיקה.
סינג עבד במשך תקופה קצרה כמזכירו של גאג' סינג (אנ'), המהרג'ה של ג'ודהפור, ולאחר מכן הצטרף למפלגת סוואטנטרה. במהלך מצב החירום בהודו נוצרו קשרים בינו למנהיגי הבהרטיה ג'אנה סנג וב־1980 היה ממקימי מפלגת העם ההודית, כשהוא נבחר לרג'יה סבהה מטעמה. סינג נבחר לכהונה שנייה ברג'יה סבהה ב־1986, אך התפטר מהבית לאחר היבחרו ללוק סבהה בבחירות ב־1989. הוא שב ונבחר ללוק סבהה בבחירות ב־1991 וב־1996.
לאחר הבחירות ב־1996 הייתה מפלגת העם ההודית למפלגה הגדולה בלוק סבהה, ומנהיגה אטאל ביהארי ואג'פאיי הושבע לראש ממשלת הודו. סינג מונה לשר האוצר בממשלתו, אך הממשלה פוזרה לאחר 16 יום עקב כישלון המפלגה לגבש רוב שיתמוך בה בלוק סבהה.
סינג היה מנהיג האופוזיציה ברג'יה סבהה מ־2004 עד 2009. באוגוסט 2009 הוצא סינג ממפלגת העם ההודית לאחר ששיבח את מוחמד עלי ג'ינה בספר אוטוביוגרפי שחיבר. הוא שב למפלגה ב־2010 והיה מועמד הברית הדמוקרטית הלאומית למשרת סגן נשיא הודו ב־2012. לקראת הבחירות ללוק סבהה ב־2014 עזב סינג את המפלגה בשנית עקב סירובה לאפשר לו להתמודד מטעמה ללוק סבהה. סינג התמודד כפוליטיקאי עצמאי והפסיד למועמד המפלגה.
ב-7 באוגוסט 2014 נפל ג'סוואנט סינג בחדר האמבטיה של בבית מגוריו וסבל מפגיעת ראש קשה. ביוני 2020 הוא אושפז לטיפול בבית החולים למחקר והפניה של צבא. הוא נשאר במצב של תרדמת במשך שש שנים עד מותו בשנת 2020.